বাংলাদেশ, ভারত (আসাম, উত্তরাঞ্চল, উত্তর প্রদেশ) ও নেপাল (Chaudhry 2010)। এই মাছ আফগানিস্তান থেকেও নথিভুক্ত করা হয়েছে Fishbase (2015), Talwar, P.K and A.G. Jhingran (1991)।
স্বাদুপানির এই মাছ সমতল ও পাহাড়ি এলাকার পুকুর ও ঝর্ণার মত ছোট ছোট প্রবহমান জলপ্রবাহে বাস করে (Menon, 1999)। সাধারণত ০ থেকে ১৭৬৯ মিটার উচ্চতায় পাওয়া যায় (Chaudhry 2010)।
এই মাছ জলাশয়ের তলদেশ ও মধ্যস্তরের খাবার গ্রহণ করে থাকে। অর্থাৎ জলাশয়ের এসব স্তরের খাদ্য গ্রহণকারী অন্যান্য প্রজাতির মতই এরা ক্ষুদ্র উদ্ভিদ কণা, প্রাণী-কণা, আবর্জনা, জলজ আগাছার অবশিষ্টাংশ, জৈবপদার্থ সমৃদ্ধ কাদা, শেওলা ইত্যাদি গ্রহণ করে (Dutta et. al, 2012) ।
এ মাছ অত্যন্ত সুস্বাদু ও উচ্চ খাদ্যমান সমৃদ্ধ হওয়ায় নির্বিচারে আহরণ করা হয় (Fishbase 2015)। বাংলাদেশে একক প্রজাতি হিসেবে এই মাছের উৎপাদন তথ্য পাওয়া যায়না। তবে ভারতের অরুণাচল প্রদেশে এ মাছের আহরণ হার ৩.৮% (Tamang et al 2007)
বাহারি মাছ হিসাবে এর অর্থনৈতিক গুরুত্ব আছে।